Էլկա

Էլկա (), ռուսական լիամետրաժ մուլտիպլիկացիոն ֆիլմ, որը նկարահանվել է 2006 թվականին, որտեղ սպիտակ արջուկ Էլկան իր համար նոր ընկերներ է գտնում և փրկում է Անտարկտիդան չար ռոբոտից։ «Էլկան ու աստղային փոստատարը» մուլտֆիլմի շարունակությունն է (2004 թվական)։ Մասնակցել է Սուզդալ 2008 Անիմացիոն ֆիլմերի ռուսական բաց փառատոնին։ 2008 թվականի ապրիլից մուլտֆիլմն արտոնագրով DVD ձևաչափով թողարկվել է «Հնչյունի առեղծված» ընկերության կողմից։

Սյուժե 
Այս պատմությունը տեղի է ունեցել Ամանորի նախօրեին։ Էլկա անունով սպիտակ արջուկը, որը սահում էր դահուկներով, պատահաբար բացահայտում է Ընկերության մոգական թունելը իր տան մոտ, որը միացնում է Հյուսիսային և Հարավային բևեռները և որը կարող են տեսնել միայն նրանք, ովքեր կարողանում են ընկերներ լինել։ Էլկայի մայրը նրան արգելում է մոտենալ թունելին, բայց իր որդուն պատմում է դրա մասին։

Այս թունելի շնորհիվ Էլկան Տաշա անունով պինգվին ընկերուհի է ձեռք բերում։ Նա պատմում է Էլկային, որ Անտակտիդայում, որտեղից ինքն է, սարսափելի ինչ-որ բան է կատարվում. չար մարդիկ, ստրկացված պինգվինների օգնությամբ, ձյուն են գողանում, և արդեն գրեթե ձյուն չի մնացել։ Արկտիկան նույնպիսի վտանգի առջև է կանգնած (Բարեկամության թունելը նույնպես պատահաբար բացվել է չորս նոր վատ մարդկանց կողմից, որոնք ավելացնում էին ձյան նմուշները)։ Էլկան և Տաշան անմիջապես ուղևորվում են Անտարկտիդան փրկելու։

Ժամանելով Հարավային բևեռ` հերոսներն անմիջապես հանդիպում են Մաքս Մաուսին, որը հսկայական ռոբոտ է և որն անցնում է անվերջ սառցե թափոններով և ստրկացված պինգվինների կողմից բերվող սառույցն օգտագործում է որպես վառելիք։ Նրանից փախչելով` Էլկան և Տաշան ընկնում են ծուղակի մեջ, բայց նրանց երկուսին էլ փրկում և իր իգլուն է տանում Տաշայի ընկերը` Մարտիկ անունով  փոկը, որը համակարգչային հանճար էր։

Իգլուում Մարտիկը և Տաշան Էլկային պատմում են Մաքս Մաուսի մասին, որից հետո սպիտակ արջուկը խնդրում է Տաշային կանչել իր ընկերներին, բայց շուտով նա հիասթափվում է այս ձեռնարկից` վերջիններիս խիզախության պակասի պատճառով։ Մարտիկը նաև ցանկանում է նստել իր իգլուում, բայց տունը պատահաբար ոչնչացնում է Մաքս Մաուսը, և Մարտիկը գնում է կատարելու Էլկայի խնդրանքը` այն է` հետևել հսկայական ռոբոտին։ Իր հերթին, Էլկան և Տաշան ուղևորվում են Զվարճանքի պալատ, որի հետ կապված է Մաքս Մաուսը և որտեղ գտնվում են Տաշայի ընկեր երեխաները։

Տաշան, Էլկան և Որորը հասնում են Զվարճանքի պալատ` ոչ առանց Տաշայի ընկերների օգնության, որոնցից իր խոսքերով տպավորել էր Էլկան։ Պալատի միջանցքներում Հերդան հանդիպում է ընկերներին և նրանց տանում է իր` խաղալիքներով լիքը սենյակը, որտեղ նրանց է միանում նրա հրաշամանուկ եղբայր Քեյը։ Սկզբում Էլկան այնքան էլ չի վստահում Հերդային, բայց նա սկսում է կարեկցել նրան, երբ Տաշան ցույց է տալիս Քեյի և Հերդայի` սառեցրած ծնողներին և երբ նրանք դիտում են մարդկանց գործողությունների մասին պատմող տեսագրությունը։ Հերդան պնդում է գնալ բարեկամության թունել։

Միևնույն ժամանակ, Մաքս Մաուսին հետելու ընթացքում Մարտիկը հանդիպում է Բևեռախույզին, որն անհաջող կերպով փորձում է հաղորդագրություն ուղարկել` խնդրելով նրան փոխարինող ուղարկել։ Փոկն օգնում է հետախույզին ուղարկել նամակը և, ի պատասխան դրան, համացանցից օգտվելու հնարավորություն է ստանում` Մաքս Մաուսին լրտեսելու համար։ Որոշ ժամանակ անց Քեյը, որը վերահսկում է Մաքս Մաուսին, կապվում է Մարտիկի հետ, և վերջինս նրան մարտահրավեր է նետում համակարգչային խաղում։

Միևնույն ժամանակ, Հերդան, Էլկան և Տաշան գալիս են Բարեկամության թունելի մոտ, որտեղ Հերդան դավաճանում է վերջին երկուսին` նրանց համար բացահայտելով, որ ինքն իշխանություն ունի այն չար մարդկանց վրա, ովքեր կուրորեն կատարում են իր հրամանները։ Հերդան կապում է Էլկային և Տաշային, իսկ այնուհետև կապվում է Քեյի հետ, որը վիրտուալ աշխարհում պարտվել էր Մարտիկին։ Քեյը հնազանդվում է իր քրոջը և, Մաքսի Մաուսի օգնությամբ, Մարտիկին տանում է իր ընկերների մոտ, որից հետո նրան նույնպես կապում են։

Հերդան հրամայում է Քեյին թունելի վրա ջրամղիչի տեսքով պոմպ դնել, որը վատ մարդիկ են հորինել Հյուսիսային բևեռից ձյուն և սառույց հանելու համար։ Ձյունը հաջողությամբ թափվում է` գրեթե ծածկելով բևեռային հետախույզին, հերոսներին և չարագործներին, բացառությամբ` Քեյի և Հերդայի։ Վերջինս զգում է իր գերակայությունը, որից հետո հայտարարում է ամբողջ մոլորակով ձմեռային բևեռ կառուցելու ցանկության մասին։ Քեյը, Մաքս Մաուսի վրա նստած, ձյունե մի լեռ է վերցնում, որպեսզի հասնի Մարտիկին, բայց այնտեղից չար մարդկանց ձնահետքերով ազատված Էլկան, Մարտիկը և Տաշան դուրս են գալիս և հեռանում։

Հերդան մեղադրում է Քային սխալ հաշվարկի համար և, սպառնալով Մաքս Մաուսին խլել եղբորից` մտադրվում է իր հավատարիմ մարդկանց հետ վերադառնալ զվարճանքի պալատ։ Սակայն Քեյը քրոջ դեմ է դուրս գալիս և նրան թռիչքի է ուղարկում, որի արդյունքում վերջինս կորցնում է իր բոլոր մարդկանց։ Մաքս Մաուսը ոչնչացնում է պոմպը և գնում է Մարտիկին որոնելու։

Բավական հեռանալով` հերոսները վերջապես պարզ հասկանում են. Քեյը և, հատկապես, Հերդան, Հարավային Բևեռում տեղի ունեցած դժբախտությունների հիմնական պատճառներն են։ Հերդան նրանց մոտ անկում է կատարում և համոզում նրանց թույլ տալ, որ իրեն օգնեն Մաքս Մաուսի դեմ պայքարում։ Զվարճանքի պալատի ճանապարհին Հերդան պատմում է կատարված ամեն ինչի պատճառը. Մաքս Մաուսը Քեյի խաղալիքն էր, որը վերջինս «բարելավել է», և որը, մինչև Մարտիկը, նրա միակ ընկերն էր։ Օգտվելով դրանից` Հերդան սառեցրել է իր ծնողներին` իր դեմ կիրառած արգելքների պատճառով, այնուհետև գրավել է Անտարկտիդան և վերակառուցում է իր ընդլայնված տունը` դարձնելով այն զվարճանքի պալատ, որը, ըստ նրա, «աշխարհի ամենամեծ սառնարանն էր»։

Հերոսները մտնում են պալատ և նրանք նորից բաժանվում են. Մարտիկը և Տաշան գնում են անջատելու պալատական ​​համակարգերը, իսկ Էլկան գնում է Հերդային հետևելու իր սենյակ, որտեղ վերջիններս ընկնում են Քեյի կողմից լարված ծուղակի մեջ։ Մենամարտից հետո Քեյը սպառնում է Հերդային ուտել նրա պալատը, ինչը վերջինիս վրդովեցնում է։ Հանգստանալուց հետո Հերդան Էլկային ասում է, որ սառույցը վառելիք է, որը թույլ չի տալիս ռոբոտին գերտաքանալ և, համապատասխանաբար, պաշտպանում է ինքնաոչնչացումից։ Էլկան, ոչ առանց Հերդայի օգնության, փախչում է սենյակից, որից հետո նա հանդիպում է Մարտիկին և տեսնում է Մաքսի Մաուսի ժամանելը։ Հերդան որոշում է մնալ և պայքարել Մաքսի Մաուսի հետ իր պալատի համար, Մարտիկը որոշում է հեռանալ միայն շատ համոզումներից հետո։ Մինչդեռ Տաշան շեղում է պինգվինբոլի վրա գտնվող վատ մարդկանց, որից նա հաջողությամբ դուրս է գալիս փողոց, որտեղ նրան դիմավորում են Էլկան և Մարտիկը։

Մինչդեռ Հերդան էլեկտրական լարերի օգնությամբ գրեթե ոչնչացնում է Քեյին` Մաքս Մաուսի հետ, բայց նրան ժամանակին կանգնեցնում են Էլկան և Տաշան։ Այնուամենայնիվ, Հերդան պատրաստվում է սպանել նրանց, քանի որ նրանք խանգարել են նրան։ Բարեբախտաբար, Էլկան և Տաշան փրկվում են Մարտիկի միջոցով, որը,  ոչ առանց Որորի օգնության, հոսանքից անջատում են ամբողջ պալատը, որից հետո ծանր վնասված Մաքս Մաուսը ոչնչացնում է այն։ Այս ամենից հետո Հերդան և Քեյը վերամիավորվում են իրենց ծնողների հետ, նրանք սառեցված մարդկանց հալեցնում են, վատ մարդիկ ավելի բարիանում են, Անտարկտիկայում լույս է բացվում և Բևեռախույզի համար հերթափոխ է ժամանում։

Վերջում Էլկան իր ընկերների և ընտանիքի հետ Նոր տարին նշում է Հյուսիսային բևեռում։ Նրանց այցելում են Քեյի և Հերդայի ընտանիքները, ինչպես նաև վերականգված Մաքս Մաուսը, որը Էլկայի տան մոտակայքում սատանայի անիվ է դնում, որը Քեյը պատրաստել է իրեն նվիրած հեծանիվից։

Լուսագրերից հետո հանդիսատեսին ցուցադրվում է «Շարունակելի...» մակագրությունը։

Հեղինակներ

Դերերը հնչյունավորել են 
 Լարիսա Բրոխման` Էլկա
 Օլգա Շորոխովա` Տաշա
 Դմիտրի Ֆիլիմոնով` Մարտիկ
 Ելենա Գաբեց` Մայրիկ
 Ալեքսանդր Ֆիլիպենկո` Բևեռախույզ
 Ելենա Վորոբեյ (Լեբենբաում)` Որոր
 Ալեքսեյ Բուլդակով` Առաջնորդ
 Ալեքսանդր Պոժարով` Ումկա, Էլկայի պապիկը
 Յուրի Գալցև` Գերը
 Ալեքսեյ Կոլգան` Քայը
 Լյուդմիլա Դրեբնյովա` Էլկայի մայրիկը
 Ալեքսեյ Սիմոնովսկի` Բևեռախույզ
 Դարյա Բելոուսովա` Տատիկը

Փաստեր 
 Էլկան վերջին մի քանի տարիներին նկարահանված առաջին ռուսական լիամետրաժ անիմացիոն ֆիլմն է, որը նախատեսված է 4-12 տարեկան երեխաների համար։
 Ֆիլմը ստեղծվել է 2,5 տարվա ընթացքում։
 Արջուկ Էլկան ամենամյա համառուսական «Ռուսաստանի դահուկահետք» զանգվածային մրցավազքի խորհրդանիշն է։

Մրցանակներ 
 2006 թվական` Վիզուալ արվեստների համառուսական փառատոն «Արծվիկ» համառուսաստանյան մանկական կենտրոնում. Գրան-պրի «Ռուսական անիմացիայում մանկական նոր հերոսի կերպարի զարգացման համար»։
 2006 թվական` Մանկական անիմացիոն ֆիլմերի «Ոսկե ձկնիկ» 11-րդ միջազգային փառատոն. փառատոնի «Մանկական անիմացիոն ֆիլմերի լավագույն կերպար» մրցանակը շնորհվել է Էլկա արջուկին։

Տես նաև 
 «Ումկա» (1969 թվական)
 «Ումկան փնտրում է ընկերոջը» (1970 թվական)
 «Էլկան ու աստղային փոստատարը» (2004 թվական)

Ծանոթագրություններ

Արտաքին հղումներ 
 
 
 
 

Մուլտֆիլմեր արջերի մասին
Լիամետրաժ անիմացիոն ֆիլմեր
2006 մուլտֆիլմեր